CELEX: 31984R2118
Language: el
Date: 1984-07-24 00:00:00
Title: Κανονισμός (ΕΟΚ) αριθ. 2118/84 της Επιτροπής της 24ης Ιουλίου 1984 που τροποποιεί για τρίτη φορά τον κανονισμό (ΕΟΚ) αριθ. 2183/81 περί λεπτομερειών εφαρμογής τού καθεστώτος ενισχύσεως για τον βάμβακα

Avis juridique important

|

31984R2118

Κανονισμός (ΕΟΚ) αριθ. 2118/84 της Επιτροπής της 24ης Ιουλίου 1984 που τροποποιεί για τρίτη φορά τον κανονισμό (ΕΟΚ) αριθ. 2183/81 περί λεπτομερειών εφαρμογής τού καθεστώτος ενισχύσεως για τον βάμβακα  

Επίσημη Εφημερίδα αριθ. L 195 της 25/07/1984 σ. 0030 - 0030 Ισπανική ειδική έκδοση: Κεφάλαιο 03 τόμος 31 σ. 0184  Πορτογαλική ειδική έκδοση : Κεφάλαιο 03 τόμος 31 σ. 0184 

***** ΚΑΝΟΝΙΣΜΟΣ (ΕΟΚ) αριθ. 2118/84 ΤΗΣ ΕΠΙΤΡΟΠΗΣ  της 24ης Ιουλίου 1984  που τροποποιεί για τρίτη φορά τον κανονισμό (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως για τον βάμβακα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το πρωτόκολλο 4 που αφορά τον βάμβακα,  τον κανονισμό (ΕΟΚ) αριθ. 2169/81 του Συμβουλίου της 27ης Ιουνίου 1981 περί καθορισμού των γενικών κανόνων του καθεστώτος ενισχύσεως του βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 1462/84 (2), και ιδίως το άρθρο 11,  Εκτιμώντας:  ότι ο κανονισμός (ΕΟΚ) αριθ. 2183/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2081/83 (4), καθορίζει στο άρθρο 1 παράγραφος 2 το προβλεπόμενο ποσό των εξόδων εκκοκκίσεως του βάμβακος και στο άρθρο 4 παράγραφος 1 τα έξοδα εκθλίψεως· ότι, επειδή τα έξοδα έχουν αυξηθεί από τότε, πρέπει, κατά συνέπεια, να μεταβληθεί το ποσό τους·  ότι, δυνάμει του άρθρου 13 παράγραφος 1 στοιχείο δ) πρώτη περίπτωση του κανονισμού που αναφέρεται ανωτέρω, τα κράτη μέλη-παραγωγοί ανακοινώνουν το αργότερο στις 15 Ιουλίου εκάστου έτους τις καλλιεργήσιμες εκτάσεις βάμβακος του τρέχοντος έτους·  ότι, λαμβανομένης υπόψη της παράτασης ενάρξεως της περιόδου εμπορίας του βάμβακος κατά ένα μήνα, ενδείκνυται να παραταθεί επίσης κατά ένα μήνα η προθεσμία γι' αυτές τις ανακοινώσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2183/81 τροποποιείται ως εξής:  1. Στο άρθρο 1 παράγραφος 2 το «13,5» αντικαθίσταται από το « 13,70».  2. Στο άρθρο 4 παράγραφος 1 το «7,56» αντικαθίσταται από το « 7,67».  3. Στο άρθρο 13 παράγραφος 1 στοιχείο δ), η ημερομηνία «15 Ιουλίου» αντικαθίσταται από την ημερομηνία «15 Αυγούστου».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 211 της 31. 7. 1981, σ. 2.  (2) ΕΕ αριθ. L 142 της 29. 5. 1984, σ. 1.  (3) ΕΕ αριθ. L 211 της 31. 7. 1981, σ. 35.  (4) ΕΕ αριθ. L 203 της 27. 7. 1983, σ. 17.